open-index/open-wikipedia-markdown huggingface dataset:
Crash: The Mystery of Flight 1501

***Crash: The Mystery of Flight 1501*** er en amerikansk film fra 1990, regissert av Philip Saville.

## Handling
Diane og Greg Halstead var en gang lykkelig gift. De ønsker å få en baby, til tross for at Diane allerede har gått gjennom to spontanaborter. Hun blir ikke gravid, og blir etter hvert fremmedgjort fra ektemannen sin. På sin siste ConWest Airlines-flyvning blir Greg, en pilot, varslet om en bombe-trussel. Personen som har med seg bomben ønsker visstnok å drepe en annen passasjer, senator Charleston (spilt av John Rayburn) en politiker med en åpenhjertig mening om abort. Men det gjerningspersonen ikke vet er at senatoren imidlertid allerede forlatt McDonnell Douglas DC-9-flyet. Greg bestemmer seg for å nødlande i Dayton, Ohio. Men på grunn av kraftig tordenvær krasjer flyet, og dreper nesten alle om bord. Både Central Intelligence Agency, Federal Bureau of Investigation og National Transportation Safety Board undersøker i fellesskap ulykkesstedet.

Midt under spekulasjonene om årsaken til krasjen, mistenker noen at Greg nektet å følge ordrer. Agenter fra FBI legger merke til at CIA umiddelbart har tatt med seg deler fra vraket, og merket ting som topphemmelig. Diane får høre om ulykken på nyhetene, men oppdager at Greg er en av få overlevende. Diane blir kontaktet av Scott Cody (spilt av Jeffrey DeMunn) som arbeider for Air Line Pilots Association, en internasjonal union. Han forteller henne at Greg er den hovedmistenkte under etterforskningen, og han finner ut at Greg gikk på medisiner. Opprørt av nyhetsreporter Spense Zolman (Jim Metzler), som aner en god historie, finner etterforskerne ut at det ikke fantes noen bombe om bord, og alle bevisene peker mot at Greg var ansvarlig.

Scott Cody oppdager at CIA spionerte på flyet, og hadde overvåkingsutstyr om bord - noe som forstyrret flyets radar. Diane spør om det var grunnen til at Greg krasjet, men Cody forklarer at saken er enda mer komplisert. I mellomtiden dør Greg av skadene sine. Diane kommer med en offisiell uttalelse, hvor hun sier at ektemannen hennes ikke var ansvarlig. Men hun regnes ikke som noen pålitelig kilde, med tanke på at hun kan miste pensjon og andre ytelser dersom Greg var ansvarlig. Diane nekter å akseptere at ektemannen hennes skal få skylden for ulykken, og gjør alt hun kan for å avsløre hele sannheten. Ved hjelp av ett par eksperter er hun endelig i stand til å bevise at det var en brann i lasterommet til flyet, noe som igjen forårsaket krasjen.

## Skuespillere
* Cheryl Ladd som Diane Halstead
* Jeffrey DeMunn som Scott Cody
* Frederick Coffin som Wes Goddard
* Peter Jurasik som Bob Stanton
* Jim Metzler som Spence Zolman
* Jeff McCarthy som Chet Harmon
* Moira Walley-Beckett som Pamela Hayes
* Doug Sheehan som Gregory "Greg" Halstead

## Referanser


## Eksterne lenker
*
Crazy People (1990)

***Crazy People*** er en amerikansk film fra 1990, regissert av Tony Bill og Barry L. Young.

## Handling
Emory Leeson er en reklame-sjef som opplever et nervøst sammenbrudd. Han designer en rekke "sannferdige" reklamer, men som ikke er til nytte for sjefen Drucker og firmaet hans. En av kollegene hans, Stephen Bachman, sjekker ham inn på et psykiatrisk sykehus. Emory begynner i gruppeterapi under behandling av Dr. Liz Baylor, og møter andre pasienter - deriblant den attraktive og sårbare Kathy Burgess. Det er også George, som bare kan si ett ord: «Hei».

Ved en feil blir Emorys annonser trykt, og den nye kampanjen viser seg å være en enorm suksess. Men Drucker tar snart all æren for reklamene. Han gir Stephen og resten av hans ansatte i oppdrag å designe lignende kampanjer med såkalt ærlighet i reklame, men ingenting fungerer. Emory blir derfor kontaktet for å lage nye annonser. Han insisterer på at hans med-pasienter også burde bli involveres, og belønnes på passende måte for arbeidet deres. Sykehuset blir derfor forvandlet til en gren av reklame-bransjen.

Pasientene opplever dermed lykke over at de faktisk er nytte for dem, og føler seg bedre av deres ulike sykdommer. Men den ondskapsfulle Drucker og doktoren med ansvar for sykehuset blir grådige. Samtidig blir Emory og Kathy forelsket i hverandre.

## Skuespillere
* Dudley Moore som Emory Leeson
* Daryl Hannah som Kathy Burgess
* Paul Reiser som Stephen Bachman
* J. T. Walsh som Drucker
* Mercedes Ruehl som Dr. Baylor
* Alan North
* David Paymer som George

## Referanser


## Eksterne lenker
*
Edward Joseph Maginn

**Edward Joseph Maginn** (født 4. januar 1897 i Glasgow i Skottland, død 21. august 1984 i Albany  i New York i USA) var en katolsk biskop som var hjelpebiskop i Albany fra 1957 til 1972.

## Liv og virke
### Prest
Edward J. Maginn ble presteviet den 27. juni 1922 av biskop Edmund Francis Gibbons av Albany. 
### Biskop
Den 27. juni 1957 ble Maginn utnevnt til titulærbiskop av *Curium* og hjelpebiskop i Albany i delstaten New York. Maginn ble bispeviet den 12. september 1957 av biskop William Aloysius Scully av Albany; medkonsekrerende var biskop Robert Francis Joyce av Burlington i Vermont, og biskop Joseph Maria Pernicone, hjelpebiskop i New York City. 

I en treårsperiode fra 1966 til 1969 var han apostolisk administrator av Albany.  

Han trakk seg tilbake i 75 års alder den 8. juli 1972.

## Episkopalgenealogi
Hans episkopalgenealogi er:
* Kardinal Scipione Rebiba (1504–1577) 
* Kardinal Giulio Antonio Santori (1532–1602) * bispeviet 1566
* Kardinal Girolamo Bernerio (1540–1611) *1586
* Erkebiskop Galeazzo Sanvitale (1566–1622) *1604
* Kardinal Ludovico Ludovisi (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595–1679) *1630
* Kardinal Paluzzo Paluzzi Altieri degli Albertoni (1623–1698) *1666
* Pave Benedikt XIII (1649–1730) *1675
* Pave Benedikt XIV (1675–1758) *1724
* Pave Klemens XIII (1693–1769) *1743
* Kardinal Alessandro Mattei (1744–1820) *1767
* Kardinal Pietro Francesco Galleffi (1770–1837) *1819
* Kardinal Giacomo Filippo Fransoni (1775–1856) *1822
* Kardinal Carlo Sacconi (1808–1889) *1851
* Kardinal Edward Henry Howard of Norfolk (1829–1892) *1872
* Kardinal Mariano Rampolla del Tindaro (1843–1913) *1882
* Kardinal Rafael Merry del Val y Zulueta (1865–1930) *1900
* Kardinal Giovanni Vincenzo Bonzano (1867–1927) *1912
* Biskop Edmund Francis Gibbons (1868-1964) *1919
* Biskop William Aloysius Scully (1894–1969) *1945
* Biskop *Edward Joseph Maginn* (1897-1984) *1957

## Referanser
Justin Ress

**Justin Ress** (født 3. august 1997) er en amerikansk svømmer.

Han representerte USA under VM i svømmesport 2022 i Budapest i Ungarn, der han vant to gullmedaljer.

Ress representerte også landet sitt under VM i svømmesport 2023 i Fukuoka i Japan, der han vant 2 medaljer.

## Referanser


## Eksterne lenker
*
Per Emil Grimstad

**Per Emil Grimstad** (født 1986) er en norsk skuespiller som fra 2023 er leder i Norsk Skuespillerforbund.

Grimstad vokste opp i Rygge, som nå er en del av Moss kommune. I 2009 tok han en bachelorgrad i teaterproduksjon og skuespillerfag fra Høgskolen i Nord-Trøndelag (HiNT), og studerte senere kulturledelse ved Norges musikkhøgskole i Oslo.

Etter endt utdannelse ved HiNT ble han ansatt som skuespiller ved Teatret Vårt i Molde. Etter to år i Molde flyttet han til Oslo i 2011, og senere flyttet han til Jeløya utenfor Moss. Han har arbeidet som frilansskuespiller ved blant andre Oslo Nye, Trøndelag Teater og Riksteatret. I 2019 ble han ansatt som saksbehandler i kulturavdelingen i Moss kommune.

I tillegg til å ha arbeidet som skuespiller har han også vært regissør på ulike teaterproduksjoner.

## Referanser


## Eksterne lenker
*
Prva HNL 2023–2024

**Prva HNL 2023–2024**, var den 33. sesongen av Prva HNL. Sesongen begynte 21. juli 2023 og avsluttet 25. mai 2024. Regjerende mestere  forsvarte tittelen og vant sitt 25. seriemesterskap.

## Klubbinfo

* 1 Lokomotiva og Rudeš spiller hjemmekamp på Kranjčevićeva Stadion. Stadionet er opprinnelig hjemmebanen til NK Zagreb.

## Tabell

## Resultattabell
Hvert lag spiller hjemme og borte mot hvert annet lag i ligaen to ganger, til sammen 36 kamper hver spilt.

### Kamp 1–18

### Kamp 19–36

## Referanser
Criminal Justice

***Criminal Justice*** er en amerikansk film fra 1990, regissert av Andy Wolk.

## Handling
En ung prostituert blir ranet i vestibylen til en bygning etter å ha kjøpt narkotika, og under angrepet får hun en dyp og skjemmende skade i ansiktet hennes. Etterforskerne blir kalt til åstedet, tar det skadde offeret til politistasjonen hvor hun får utlevert fotografier av noen kriminelle. På et av disse fotografiene identifiserer hun gjerningspersonen som hadde angrepet henne. Politiet pågriper den mistenkte, og etter at fornærmede igjen har identifisert gjerningspersonen på politiets oppstilling, blir denne personen siktet for grovt ran.

Under rettssaken blir kausjonen hans satt til et uoverkommelig beløp. Til tross for at han må forbli i varetekt, benekter han ha gjort noe som helst ulovlig. På grunn av hans gjentatte påstander om uskyld, nekter han å godta noen avtale, uansett hvor gunstig avtalene er. Men offerets identifikasjon av den siktede er påtalemaktens eneste bevis. Men offeret blir rasende over den siktedes gjentatte avslag på å erkjenne straffskyld, og hun blir stadig mer uvillig til å vitne under rettssaken.

## Skuespillere
* Forest Whitaker som Jessie Williams
* Anthony LaPaglia som David Ringel
* Rosie Perez som Denise Moore
* Jennifer Grey som Liz Carter
* Tony Todd som Riley
* Saundra McClain som Loretta Charles
* Joe Lisi som Detective Lane
* Stephen Pearlman som Judge Ratner

## Referanser


## Eksterne lenker
*
Montenegrinsk 1. divisjon 2023–2024

**Montenegrinsk 1. divisjon 2023–2024**, var den 18. sesongen av den montenegrinske toppdivisjonen, siden etableringen i 2006. Sesongen begynte 23. juli 2023 og avsluttet 25. mai 2024. Regjerende mestere Budućnost klarte ikke å forsvare tittelen og  vant sitt første seriemesterskap.

## Klubbinfo

## Tabell

## Resultattabell

### Kamp 1–18

### Kamp 19–36

## Nedrykks kvalifisering

***Otrant-Olympic''' vant 3&ndash;2 sammenlagt og rykket opp til [[Montenegrinsk 1. divisjon 2024–2025]]''



***Jedinstvo*' vant 3&ndash;1 sammenlagt og beholdt plassen.*

## Referanser
Sigurd Kalheim

**Sigurd Kalheim** (1927–2007) var en norsk politiker (V/DNF), jurist og bankmann fra Skien. 

Han var vararepresentant til Stortinget i perioden 1969&ndash;1973 og møtte fast mens Hallvard Eika var statsråd 1970–71 og 1972–73.

Kalheim var banksjef i Skien Sparebank 1964–1987, og etter bankfusjon regiondirektør i Sparebanken Pluss. Da Venstre sprakk i 1972 ble Kalheim med Det Liberale Folkepartiet, og var med i etableringen av dette og som fylkesleder i DLF i Telemark 1974-1978. 

## Referanser
Kuplett

**Kuplett** (fra fransk *couplet*) er en type humoristisk eller satirisk vise som kan være del av en revy, operette eller lignende. Kupletten forekom først i vaudeviller og operetter, og fikk dagsaktuelle innslag da revyen dukket opp på midten av 1800-tallet.

Det franske *couplet* er en diminutivform av ordet *couple* – «par», og betyr egentlig et rimende versepar.

## Sverige
I Sverige var Karl Gerhard en kjent kuplettmaker, og han framførte også mange av de selv. En nyere kuplettmaker er Henrik Dorsin, som forfattet mange humoristiske og satiriske sangnummer.

## Referanser
Anneks (bygning)

Et **anneks** (av latin *annexus*) er et slags sidebygg, altså et bygg som hører til et større bygg. Det kan enten være et frittstående bygg eller en tilleggsstruktur som er hektet på en hovedbygning, men er vanligvis synlig adskilt og har ofte egen inngang. For eksempel kan hoteller, herregårder og skoler ha ett eller flere anneks. 

Anneks har som regel oppholdsrom, og kan for eksempel fungere som ekstra soverom til overnatting (primærrom), kjøkken eller våtrom, eller som en hybel (uselvstendig boenhet) eller selvstendig boenhet. Mer spartanske anneks kan også brukes som hagehus eller utebod til oppbevaring (sekundærrom).

## Regelverk i Norge
I noen tilfeller slipper man å søke om byggetillatelse dersom et anneks er mindre enn 15 kvadratmeter, men det kan være begrensninger i ulike reguleringsplaner eller avhengig av hva rommene skal brukes til.

I 2022 uttalte kommunal- og distriktsdepartementet at begrepene «anneks» og «uthus» ikke er definerte i plan- og bygningsregelverket, men at anneks typisk kan forstås som beregnet på beboelse og overnatting. Dersom bygningen «*inneholder alle hovedfunksjoner, det vil si både stue/soverom, kjøkken og wc/bad regnes den imidlertid ikke som et anneks, men som en [[Selvstendig boenhet|egen boenhet]]*».

## Se også
* Brakke, lettbygd hus, ofte satt opp midlertidig
* Hybel
* Garasjeleilighet
* Lagerrom
* Paviljong, liten frittstående bygning i park eller hage, brukt som lysthus, restaurant eller sted for å fremføre musikk
* Pergola, utendørs del av en hage som gir skygge over gangveg
* Selvstendig boenhet
* Skytje
* Tilbygg, en bygningsdel som utvider et eksisterende bygg ved å utvide bygningens grunnareal
* Uthus, gårdsbygninger ikke bebodd av folk

## Referanser
Vinrom

Et **vinrom** er et lagerrom for vin på flasker eller fat, og har ofte mørke og nær konstant temperatur og fuktighet. Vinrom kan enten være såkalt *aktive* med klimaanlegg for å styre temperatur og fuktighet, eller *passive* uten klimaanlegg og da vanligvis bygget under bakken for å redusere temperatursvingninger, derav det tradisjonelle navnet **vinkjeller**. Store vinkeller kan dateres over 3700 år tilbake.

## Formål
Alle typer vin kan bli dårlig om de utsettes for varme, lys, vibrasjoner eller temperatur- og fuktighetssvingninger. Vinen er et naturlig og forgjengelig (bedervelig) matprodukt som er produsert ved gjæring av frukt. Når vin oppbevares riktig opprettholder kvaliteten, men mange kan også utvikle seg til å bli mer luktfulle, smakfulle og komplekse etterhvert som de modnes.

Avhengig av sukker- og alkoholnivået kan viner være mer eller mindre følsomme for temperaturvarians. Vin med høyere alkohol- og/eller sukkerinnhold er mindre følsomme overfor temperaturvarians.

## Temperatur
Det er tilfredsstillende å lagre vin mellom 7 til 18 °C så lenge eventuelle endringer skjer gradvis. En temperatur på 14 °C, som er nært det som finnes i grotter bruket til å lagre vin i Frankrike, er ideelt både for kortvarig lagring og langvarig aldring av vin.

Vin modnes vanligvis annerledes og langsommere ved lavere temperatur enn ved høyere temperatur. Når temperaturen svinger betydelig (14 grader eller mer) vil det føre til at vinen puster gjennom korken, hvilket fremskynder aldringsprosessen betydelig. Mellom 10 og 14 °C vil vin eldes normalt.

## Se også
* Vinskap
* Lagerrom

## Referanser
Volleyballfamilien Berntsen Mol

**Volleyballfamilien Berntsen Mol** er en sportsfamilie bestående av en rekke sandvolleyballspillere. Berntsen-familien har opphav fra Naustdal i Sunnfjord. Mol-familien har opphav fra Rjukan og Rauland i Telemark, men som idrettsfamilie har de hatt tilhold på Strandvik i Hordaland. 

Kåre Johan Mol er selv tidligere volleyballspiller, sandvolleyballspiller og siden mest kjent som prisvinnende trener. Han er gift med Merita Mol, født Berntsen. Også hun er tidligere volleyballspiller med og olympisk deltaker i sandvolleyball. Hun er søster til Jetmund Berntsen som var sandvolleyballpartner til Kåre Mol. 

Mol-familien og Berntsen-familien har hatt flere vellykkede partnerskap innen sandvolleyball gjennom Jetmunds sønn Mathias Berntsen, som har vært partner med både Hendrik og Anders Mol.

Anders Berntsen Mol er den mest meritterte utøveren i familien. Han er olympisk mester, verdensmester og flere ganger europamester sammen med Christian Sørum.

## Slektstre familien Berntsen Mol

* Ole Berntsen (f. 1868), baker som etablerte Naustdal Dampbakeri i 1888, gift med Ingrid (fikk 7 barn)
** Jetmund Olsen Berntsen (f. 1905), baker, gift med Ingrid
*** Ragnar Leidulv Berntsen, (f. 1942), baker, gift med Marit Hjelle (f. 1944)
**** Merita Helena Sofia Berntsen (f. 1969), volleyballspiller og sandvolleyballspiller, gift med Kåre Johan Mol (f. 1962), trener og volleyballspiller
***** Hendrik Nikolai Mol (f. 1994), sandvolleyballspiller
***** Anders Berntsen Mol (f. 1997), sandvolleyballspiller
***** Markus Mol (f. 2002), sandvolleyballspiller
***** Adrian Mol (f. 2004), sandvolleyballspiller
***** Sofia Melina Mol (f. 2006), sandvolleyballspiller
**** Jetmund Berntsen (f. 1973), volleyballspiller og trener
***** Mathias Berntsen (f. 1996), sandvolleyballspiller
***** Frida Berntsen (f. 2001) volleyballspiller og sandvolleyballspiller
****  (f. 1977), volleyballspiller, baker og daglig leder Naustdal Dampbakeri
****  (f. 1981), volleyballspiller og sandvolleyballspiller
****  (f. 1985), volleyballspiller og sandvolleyballspiller
*** Olav Jarl Berntsen (1950), baker, gift med, og skilt fra, Toril Vigdis Berntsen (1951-2022)
**** Gudrun Berntsen Nyheim (f. 1976)
**** Ole John Berntsen (f. 1980), konditor og president i Baker- og konditorbransjens landsforening

## Referanser
Skytje

En **skytje**, **svalt** eller **skòt**/**skott** er et hus eller en del av et hus, som har blitt brukt til lagring på en gård. En skytje kan være bygd inn til endeveggen på et stovehus eller en løe. Den har da skråtak opp mot veggen på huset den har felles vegg med. På grindløer er skytja rommet mellom stavene og ytterveggen. 

Skytje kan også være et heller lite, frittstående hus. En skytje er ikke særlig forseggjort. Skytjer som er bygde inntil andre hus har ofte skukk (skottlem). På skytjeskukken hadde man ofte lager av emningsved, materiale til sleder, grev, skaft og andre redskaper. 

## Se også
* Anneks (bygning)
* Lagerrom
* Skur
* Uthus

## Kilder
* Ola Tveien, Om skukk og skytja i Hosanger. *Norveg. Folkelivgranskning 7* Oslo 1960
* PedGjærder: *Vestnorske utløer i stavverk* Universitetsforlaget 1977
* Asbjørn Øye: *Follestaddalen i farne dager,* Stend 1983
Transittavtalen (1971)

**Transittavtalen (1971)** ble inngått mellom Forbundsrepublikken Tyskland (Vest-Tyskland) og DDR (Øst-Tyskland) 17. desember 1971. Avtalen regulerte transittrafikken gjennom DDR, mellom Vest-Berlin og Vest-Tyskland. Den ble underskrevet av Egon Bahr for Vest-Tyskland og Michael Kohl for DDR og gjaldt fra 1972. Transittavtalen regulerte nærmere de rettigheter som var gitt borgere i Vest-Berlin i firemaktsavtalen. I tillegg ga den rettigheter til borgere i øst for å kunne besøke sine familier i vest, gitt at det var en nødssituasjon.

## Referanser
Smakke

**Smakke** (av nederlandsk *smak*) er en betegnelse på en type seilskuter av hollandsk opprinnelse. Betegnelsen ble blant annet brukt på telemarkskysten, eksempelvis i sjøfartsbyen Brevik, der også begrepet **smakkehandel** var i bruk. Kystbyene i Telemark og Agder-fylkene hadde i perioden 1500–1850 en utstrakt handel med forretningsfolk i og fra Holland, der eksport av trelast stod særlig sentralt. Begrepet smakke (*smack*) ble også vanlig i England og andre nordeuropeiske kystnasjoner. 

Et eksempel på hvor sentral smakkehandelen var for økonomien og dermed for levekårene på telemarkskysten og fjordbyene innenfor, finner man i en bok av lokalhistorikeren Gunnar Sem:  «Når smakkene innfant seg [i Langesundsfjorden], var alt fryd og glede – det kunne ofte være mangel på arbeidskraft. Men om vinteren eller når smakkehandelen et år lå nede, kunne arbeidsløsheten være ganske betraktelig. (---) I uminnelige tider hadde befolkningen vært vant til å anse smakkene som en like årviss forteelse som våren selv. Når april måned kom var man vant med å se de små rundbygde skuter i fjorden. Så man kan forstå skuffelsen da eventyret var forbi – ikke for et enkelt år eller to, men ugjenkallelig og for alltid forbi. Smakketrafikken, som hadde vært en av distriktets viktigste næringsveier, skrumpet inn til nesten ingenting i slutten av [19]60-årene og noen år senere var en smakke en raritet i fjorden.» 

## Bildegalleri

Fil:TG 326 Johanna in 2016.jpg|Den færøyske smakken Johanna, som ble bygget i 1884 i Sussex i England og solgt til Færøyene i 1894. 
Fil:Faroe stamp 097 smack.jpg|En smakke på et frimerke fra Færøyene
Fil:Öömrang Hüs - Amringer Hus 2.jpg|Hollandske fliser dekorerer veggen i bygningen som kalles Öömrang Hüs på den nordfrisiske øya Amrum i Nederland; noen av flisene avbilder en smakke. 


## Referanser
Eyvind de Lange

**Eyvind de Lange** (1870–1922) var en norsk arkeolog og bestyrer ved Stavanger museum 1917–1922.

## Slekt
Han var sønn av overlærer Gustav de Lange og Magdalene Fredrikke Finne. I 1899 ble han gift med Catharina (Kate) Julie Deinboll, datter av rektor Peter Vogelius Bredal Deinboll og Edvardine Severine Dessen.

## Liv
Eyvind de Lange vokste opp i Bergen og var elev ved Bergen katedralskole. Etter middelskoleeksamen gikk han til sjøs, men ved tilbakekomsten tok han lærereksamen ved Stord lærerskole i 1890 og *[[examen artium]]* i 1893. Ved universitetet i Kristiania studerte han historie og gammelnorsk, og oppholdt seg dessuten et semester ved Københavns Universitet. Mens han fortsatt var student, begynte han som lærer ved folkeskolen i Bergen og fortsatte ved siden av de historiske studiene med spesialisering i arkeologi under konservator Gabriel Gustafson ved Bergens museum.

Fra 1905 drev de Lange egne arkeologiske undersøkelser på oppdrag fra Bergens museum, som en slags fast, ulønnet assistent ved museets utgravninger. Skoleverket i Bergen viste seg imøtekommende ved å gi ham permisjon til å foreta utgravningsreiser utenom feriene. I 1915 fikk han i oppdrag av  Stavanger museum å undersøke helleristningene i Stavanger amt. I 1917 ble han utnevnt til bestyrer ved Stavanger museum og konservator ved den arkeologiske avdelingen der. Han beholdt denne stillingen til sin død i 1922.

de Lange var formann i Rogaland historielag og medlem av styret i Bergens avdeling av Foreningen til fortidsmindesmerkers bevaring 1912–1917. Han interesserte seg for korsang og var formann i Frimurernes sangforening i Bergen i mange år.

## Verk
Eyvind de Lange utga en del arkeologiske avhandlinger i Bergens museums årbok og i tidsskriftet *[[Oldtiden (tidsskrift)|Oldtiden]]*. For Bergen museum utførte han flere store utgravninger i Sogn 1906–1910, blant andre gravhaugene på gårdene Nygard og Ugulen i Hafslo. Han undersøkte også Gjersvikfunnet og Bondehaugen i Mundheim. Etter hvert spesialiserte han seg om studiet av Norges bronsealder, og etterlot seg ved sin død et manuskript til en samlet fremstilling av denne tidsperioden i Norge.

## Referanser


## Litteratur
*
Porsgrunn rådhus

**Rådhuset i [[Porsgrunn]]** er en bygning med adresse Storgata 149 som er oppført i nyklassisistisk stil, og ble tegnet av arkitekt Haldor Børve.

Den nåværende bygningen ble oppført for å være byens nye rådhus etter at Kammerherregården, som hadde blitt brukt til rådhus, brant ned.

Bygget sto ferdig i 1905, og ble tatt i bruk 20.&nbsp;juni 1905. Det er et av de få store, klassiske rådhusene igjen i landet; et av de andre er rådhuset i nabobyen Skien.

## Referanser


## Eksterne lenker
Svømming under VM i svømmesport 2015 – 100 meter ryggsvømming kvinner

**100 meter ryggsvømming kvinner** var en svømmeøvelse som ble arrangert under VM i svømming 2015 i Kazan i Russland 3. august (forsøksheat og semifinaler) og 4. august (finale).

## Medaljevinnere

## Rekorder
Før konkurransene var gjeldende verdens- og mesterskapsrekorder som følger:

## Resultater
### Forsøksheat
Forsøksheatene startet 3. august klokken 09:30.

### Semifinaler
Semifinalene startet 3. august klokken 18:24.

#### Semifinale 1

#### Semifinale 2

### Finale

Finalen fant sted 4. august klokken 17:40.

## Referanser
Føderal straffesak mot Donald Trump (presidentvalget i 2020)

**United States of America v. Donald J. Trump** er en pågående føderal straffesak mot Donald Trump, USAs 45. president. Saken gjelder hans påståtte forsøk på coup d'état ved å omgjøre presidentvalget i USA 2020 og hans involvering i stormingen av kongressen 6. januar 2021.

## Anklage
Trump spredte løgner om presidentvalget i 2020, og hevdet at det hadde vært valgfusk under forhåndsstemmingen. Han prøvde direkte å påvirke valgresultatet og presse visepresident Mike Pence til å bryte med den lovpålagte stemmeopptellingen og -sertifiseringen i Kongressen. Justisdepartementet åpnet en etterforskning i januar 2022 for å etterforske påstandene om forsøk på valgfusk, og utvidet det til å omfatte stormingen av kongressen. I november 2022 utnevnte justisminister Merrick Garland påtalejuristen Jack Smith til å lede en spesialetterforskning om hendelsene 6. januar som deretter ble utvidet til også å omfatte Trumps håndtering av regjeringsdokumenter.

Den 1. august 2023 ble  Trump tiltalt av en storjury i U.S. District Court for the District of Columbia på fire punkter: konspirasjon mot USA, hindre en offisiell prosedyre relatert til sertifiseringen av valgresultatene den 6. januar 2021, konspirasjon for å hindre en offisiell  etterforskning og konspirasjon mot rettigheter. Tiltalen nevner seks ikke navngitte medsammensvorne. Dette er den tredje tiltalen mot Trump og den første tiltalen mot en tidligere president som handlet mens han fortsatt var i embedet.

## Referanser
The Bear (TV-serie)

***The Bear*** er en amerikansk dramakomedieserie som har gått på amerikansk tv siden 2022. Serien er skapt av Christopher Storer.

I USA hadde serien premiere på Hulu den 23. juni 2022. I Norge hadde den premiere på strømmetjenesten Disney+ samme år. Den første sesongen består av 8 avsnitt, den andre sesongen av 10&nbsp;avsnitt.

## Handling
Serien handler om den unge gourmetkokken Carmy, som etter sin eldre brors selvmord vender tilbake til Chicago for å drive familiens sandwich-forretning. Broren etterlot seg en stor gjeld, et shabby kjøkken og en gjeng med tøffe medarbeidere.

## Rolleliste (utvalg)

* Jeremy Allen White – Carmen "Carmy" Berzatto
* Ebon Moss-Bachrach – Richard "Richie" Jerimovich
* Ayo Edebiri – Sydney Adamu
* Lionel Boyce – Marcus
* Liza Colón-Zayas – Tina, mangeårig kokk i sandwich-forretningen
* Abby Elliott – Natalie "Sugar" Berzatto, Carmys søster

## Referanser


## Eksterne lenker
*
Ralph Meeker

**Ralph Meeker**, opr. *Ralph Rathgeber*, født 21. november 1920 i Minneapolis i Minnesota, død 5. august 1988 i Los Angeles i California, var en amerikansk film-, teater- og tv-skuespiller, kanskje mest kjent for sin rolle som Mike Hammer i filmen *[[Kyss meg til døde]]* (1955).

## Filmografi i utvalg
* 1950 – *[[Fire i en jeep]]*
* 1953 – *Ville du gjort det?*
* 1953 – *[[Menneskejakt (1953)|Menneskejakt]]*
* 1953 – *[[Kyss meg til døde]]*
* 1957 – *Pilens flukt*
* 1957 – *[[Ærens vei]]*
* 1967 – *[[12 fortapte menn]]*
* 1972 – *[[Kolchak og forfølgeren]]*
* 1976 – *[[Gudenes hevn]]*
* 1979 – *[[Iskald makt]]*

## Referanser


## Eksterne lenker
* 
*
A Cry in the Wild

***A Cry in the Wild*** er en amerikansk film fra 1990, regissert av Mark Griffiths.

## Handling
Brian Robeson og moren hans mottar en pakke i posten. Moren gir pakken senere til Brian, og på flyplassen avslører hun at pakken faktisk inneholder en øks.

Brian setter seg deretter på et fly. Men når piloten plutselig får et hjerteinfarkt og dør, styrter flyet i den øde villmarken i Yukon. Så Brian må forsøke å overleve på egen hånd.

## Skuespillere
* Jared Rushton som Brian Robeson
* Pamela Sue Martin
* Stephen Meadows
* Ned Beatty

## Referanser


## Eksterne lenker
*
Curry and Pepper

***Curry and Pepper*** (originaltittel: *Ga lei lat jiu*) er en Hongkong film fra 1990, regissert av Blackie Ko.

## Handling
Curry og Pepper er to detektiver som ikke tar jobbene deres på alvor. Når avis-reporter Joey Law bestemmer seg for å filme en dokumentar om politiet, velger hun å følge Curry og Pepper.

Men Curry og Pepper er interessert i den samme kvinnen, og dermed blir vennskapet deres alvorlig satt i fare. Men de forsøker likevel å samarbeide for å arrestere en ondskapsfull leiemorder, som heter Abalone.

## Skuespillere
* Jacky Cheung som Curry (Wong Ka-lei)
* Stephen Chow som Pepper (Chiu Man-keung)
* Blackie Ko som Abalone
* John Shum	som Chin Wontons
* Barry Wong som Chief Inspector Chow
* Fruit Chan som Kuo
* Eric Tsang som Ten

## Referanser


## Eksterne lenker
*
Slippvinkel (kjøretøydynamikk)

Innen kjøretøydynamikk er **slippvinkelen** vinkelen mellom retningen et hjul peker og retningen det faktisk reiser. Den resulterer i en sving-kraft som er i planet av kontaktflaten og vinkelrett på skjæringspunktet mellom kontaktflaten og midplanet til hjulet. Svingkraften øker tilnærmet lineært for de par første gradene med slipp, men øker deretter ulineært til et maksima før den begynner å avta.

## Beskrivelse
Matematisk kan det beskrives som forskjellen mellom fartsvektoren v_x fremover og vektorsummen av hjulets hastighet fremover v_x og sidelengs v_y, som definert i bildet til høyre. 

Slippvinkelen \alpha er definert som 

## Årsaker
Slippvinkler ulikt fra null oppstår på grunn av deformasjon i dekk. Når dekket roterer vil friksjonen mellom kontaktflaten og veien resultere i at individuelle deler av slitebanen foblir stasjonære med hensyn til vinkelen mot veien. Hvis en sideslipp-hastighet *u* introduseres vil kontaktflaten deformeres. Når en del av slitebanen går i kontaktflaten vil friksjonen mellom veien og dekket føre til at slitebaneelement forblir stasjonært, men hjulet vil likevel fortsette å bevege seg sideveis. Dermed vil dekket vris sidelengs. Mens det er ekvalient å si at hjulet vris sidelengs i forhold til dekkets kontaktflate så er konvensjonen å bruke et koordinatsystem festet i midtplanet til hjulet.

## Effekter
Forhold mellom slippvinklene på for- og bakhjulene vil bestemme kjøretøyets oppførsel i en gitt sving. Dersom forholdet mellom fremre og bakre slippvinkler er større enn 1:1 har bilen en tendens til å understyre, mens med forhold mindre enn 1:1 har bilen en tendens til å overstyre. Den momentane slippvinkelen avhenger av mange faktorer, inkludert underlaget, men opphenget til en bil kan utformes for å fremme bestemte dynamiske kjøreegenskaper. 

En viktig måteå justere utviklingen av slippvinkler er å endre den relative rulleparet (engelsk: *roll couple*, som påvirker hastigheten til vektoverføringen fra hjulene på innsiden til utsiden i en sving) foran og bak ved å variere den relative mengden av fremre og bakre laterale vektoverføring. Dette kan oppnås ved å endre høyden på rullesenteret eller ved å justere rullestivheten ved å justere hjuloppheng eller krengningsstabilisator.

På grunn av asymmetrier i slipp langs kontaktflatens lengde vil den resulterende kraften som oppstår peke bort fra det geometriske senteret av kontaktflaten, en avstand som kalles pneumatisk slipp og slik skaper et dreiemoment på dekket, et såkalt selvopprettende dreiemoment.

## Se også
* Bremsing i sving

## Referanser
King Boxer

***King Boxer*** (originaltittel: *Tian xia di yi quan*) er en hongkongkinesisk action- og kampsportfilm fra 1972 regissert av Jeong Chang-hwa. Filmen handler om Chi-Hao, en ung lovende kampsportutøver som sendes til en ny skole for å forbedre sine kampkunster. Lederen ved en konkurrerende skole leier tre japanske karateeksperter for å angripe og ødelegge skolens beste elever slik at hans egen sønn skal kunne vinne en viktig turnering. Chi-Hao er en av dem som blir rammet og blir påført alvorlige skader på hendene. Han nekter imidlertid å gi opp og iverksetter et intensivt treningsopplegg. Omsider behersker han en ny teknikk som bare de færreste er innviet i. Til tross for at de japanske lakeiene forsøker å stanse ham rekker han såvidt turneringen hvor han slår konkurrentene og kåres til seierherre. Like etter blir han kontaktet av sin kjæreste som forteller ham at samme gjeng har angrepet og drept hennes far - hans gamle lærer. Midt under feiringen blir skolens lærer knivstukket og drept av lederen for den rivaliserende skolen. Chi-Hao klarer til slutt å bekjempe både ham og lederen for den japanske gruppen. Hovedrollen spilles av Lo Lieh, mens sentrale biroller spilles av Chao Hsiung, Wang Ping, Wong Gam-Fung og Tien Feng. Filmens originalspråk er kinesisk, men den ble lansert internasjonalt med engelsk dubbet tale.

## Om filmen
*King Boxer* ble en internasjonal suksess og bidro i betydelig grad til å bane vei for kampsportsjangeren (martial arts film) utenfor Øst-Asia, spesielt i den vestlige del av verden. Den var den første kampsportfilmen fra Hongkong som fikk omfattende kinovisning i USA. Der ble den vist under tittelen *Five Fingers Of Death* og lå øverst på kinotoppen to uker på rad. I USA ble den den nest mest besøkte innen sin sjanger i 1973 (etter ''Enter the Dragon''). Den ble også populær i deler av Europa.

Den innbrakte over 70 millioner kroner på verdensbasis (i rentals). Produksjonkostnadene var på ca to millioner kroner.

Filmen er uvanlig voldelig i forhold til samtidige filmer, noe som gjorde at den vakte en del anstøt hos publikum og fikk problemer med sensuren i en del land.

## Rollebesetning (utvalg)

* Lo Lieh – Chao Chih-Hao
* Wang Ping – Sung Ying Ying, Chao kjæreste
* Tien Feng – mester Meng Tung-Shan
* Wong Gam-Fung – sangerinnen Yen Chu-Hung
* Chao Hsiung – Okada 
* Tung Lam –  Meng Tien-Hsiung
* Fang Mian – mester Suen Hsin-Pei
* Ku Wen-Chung – mester Sung Wu-Yang
* James Nam Seok-Hoon – Han Lung
* Kim Ki-Joo – Chen Lang, leiesoldat
* Bolo Yeung – Pa Tu-er, mongolsk gatekjemper

## Referanser


## Eksterne lenker
*
Cyrano de Bergerac (1990)

***Cyrano de Bergerac*** er en fransk historisk dramakomedie fra 1990, regissert av Jean-Paul Rappeneau. Tittelrollen spilles av Gérard Depardieu.

## Handling
Den berømte poeten Cyrano de Bergerac er forelsket i sin kusine Roxane. Men han er veldig selvbevisst og har aldri uttrykt sin kjærlighet til henne, fordi den store nesen hans undergraver selvtilliten hans.

Men snart oppdager han en måte å uttrykke sin kjærlighet til henne på, mer indirekte.

## Skuespillere
* Gérard Depardieu som Cyrano de Bergerac
* Anne Brochet som Roxane
* Vincent Perez som Christian de Neuvillette
* Jacques Weber som Comte Antoine de Guiche
* Roland Bertin som Ragueneau
* Philippe Morier-Genoud som Le Bret
* Pierre Maguelon som Carbon de Castle-Jaloux
* Sandrine Kiberlain som Colette

## Referanser


## Eksterne lenker
*
VM i sommerskiskyting 2023

**VM i sommerskiskyting 2023** ble arrangert i Brezno-Osrblie i Slovakia fra 24. til 27. august 2023.

## Medaljevinnere senior
### Menn

### Kvinner

## Referanser


## Kilder

## Eksterne lenker
*
Ekstraklasa 2023–2024

**Ekstraklasa 2023–2024**, var den 98. sesongen av polsk topp divisjon og den 90. sesongen av Ekstraklasa. Sesongen begynte 21. juli 2023 og avsluttet 25. mai 2024. Regjerende mestere  klarte ikke å forsvarte tittelen og  vant sitt første seriemesterskap.

## Klubbinfo

## Tabell

## Resultattabell

## Referanser
Liga I 2023–2024

**Liga I 2023–2024**, var den 106. sesongen av den rumenske toppdivisjonen. Sesongen begynte 14. juli 2023 og avsluttet i 2. juni 2024. Regjerende mestere Farul Constanța klarte ikke å forsvare tittelen og  vant sitt 27. seriemesterskap.

## Klubbinfo

## Ordinær sesong
### Tabell

### Resultattabell

## Mesterskaps sluttspill
### Tabell

### Resultattabell

## Nedrykks sluttspill
### Tabell

### Resultattabell

## Europa playoff

## Nedrykks kvalifisering

*Botoșani* vant 2&ndash;0 sammenlagt og beholdt plassen.

*Dinamo București* vant 2&ndash;0 sammenlagt og beholdt plassen.

## Referanser
Daddy Nostalgie

***Daddy Nostalgie*** er en fransk dramafilm fra 1990, regissert av Bertrand Tavernier.

## Handling
Caroline, en frilanser-manusforfatter bosatt i Paris, får beskjed om å komme til sykehuset hvor faren Tony - en pensjonert forretningsmann - nylig har gjennomgått en operasjon. Hun bor hos moren Miche i hjemmet deres ve kysten, og hjelper henne når faren kommer tilbake for å rekonvalesere seg. Miche er en kvinne med begrenset og konvensjonell sinn, hvis eneste interesser utenfor hjemmet er bridge og hennes katolske tro. Caroline ønsker å være glad i foreldrene sine, men har gjennom livet blitt neglisjert av dem.

Men i løpet av Tonys siste uker begynner Caroline å lære mye om faren sin som hun hadde aldri vært klar over tidligere, og knytter tettere bånd med ham. Men hun må reise tilbake til Paris for å hente den unge sønnen sin, og når hun er der får hun høre at Tony har dødd hjemme. Men togene har gått ut i streik og hvert fly er fullt, så hun går alene i byens gater med sin egen sorg - uten mulighet til å reise hjem.

## Skuespillere
* Dirk Bogarde som Daddy
* Jane Birkin som Caroline
* Odette Laure som Miche
* Charlotte Kady som Barbara
* Bertrand Tavernier (forteller)

## Referanser


## Eksterne lenker
*
VM i sommerskiskyting 2022

**VM i sommerskiskyting 2022** ble arrangert i Ruhpolding i Tyskland fra 25. til 28. august 2022.

## Medaljevinnere senior
### Menn

### Kvinner

## Medaljevinnere junior
### Menn

### Kvinner

## Kilder
*MEN 7,5KM SUPER SPRINT FINAL – offisielle resultater fra IBU
*WOMEN 7,5KM SUPER SPRINT FINAL – offisielle resultater fra IBU
*MEN 7,5KM SPRINT – offisielle resultater fra IBU
*WOMEN 6KM SPRINT – offisielle resultater fra IBU
*MEN GALA MASS START – offisielle resultater fra IBU
*WOMEN GALA MASS START – offisielle resultater fra IBU
*JUNIOR MEN 7.5KM SUPER SPRINT FINAL – offisielle resultater fra IBU
*JUNIOR WOMEN 7.5KM SUPER SPRINT FINAL – offisielle resultater fra IBU
*JUNIOR MEN 7,5KM SPRINT – offisielle resultater fra IBU
*JUNIOR WOMEN 6KM SPRINT – offisielle resultater fra IBU
*JUNIOR MEN 10KM PURSUIT – offisielle resultater fra IBU
*JUNIOR WOMEN 7,5KM PURSUIT – offisielle resultater fra IBU

## Eksterne lenker
*
Nederland under VM i svømmesport 2011

**[[Nederland]]** deltok under **[[VM i svømmesport 2011]]**  i Shanghai i Kina mellom 16. og 31. juli 2011 og tok to medaljer.

## Medaljevinnere

## Eksterne lenker
* World Swimming Championship Results - Resultater VM i svømming
Felis lunensis

†***Felis lunensis***, også kjent som **martellikatt**, var en av de første moderne katteartene i gruppen *[[Felis]]* og inngår derved i tamkattlinjen, men arten er for lengst utdødd. Katten dukket opp i pliocen, nærmere bestemt for omkring 2–2,5 millioner år siden. Fossile fragmenter etter martellikatten er blant annet funnet i Italia, Storbritannia og Ungarn. Fossile beviser har antydet at den moderne europeiske villkatten (*F. silvestris*) er nært beslektet martellikatten og kan ha utviklet seg helt eller delvis fra denne, under midtre pleistocen. Noen har imidlertid også betraktet martellikatten som en underart til *F. silvestris*.

*F. lunensis* ble først beskrevet av Alessandro Martelli i 1906, med bakgrunn av en underkjeve utgravd i avsetninger fra pliocen nær Olivola i Val di Magra i det nordvestre Toscana, i Nord-Italia. Holotypeprøven blir nå bevart i den paleontologiske samlingen til Universitetet i Firenze i Italia.

## Referanser


 

## Eksterne lenker
*
Eemeli Peltonen

**Eemeli Peltonen** (1994–2025) var en finsk politiker for Finlands sosialdemokratiske parti. Han var medlem av Finlands riksdag fra 2023.

Peltonen ble funnet død i den finske parlamentsbygningen 19. august 2025.

## Referanser


## Eksterne lenker
*
Allergi mot svin og katt

**Allergi mot svin og katt** er en allergi mot svinekjøtt, vanligvis i voksen alder, som er relatert til katteallergi. På engelsk er tilstanden kjent som *pork–cat syndrome*. Det er en kryssallergi hvor allergi mot kattens blodalbumin (protein laget av kattens lever) kryssreagerer med blodalbumin fra svin.

## Historie
Den ble først beskrevet i 1994, men ble først dokumentert i USA av Scott Commins og Thomas Platts-Mills under deres forskning på alfa-galallergi.

## Årsak
Svinekjøtt inneholder samme sukkermolekyl som finnes i proteinet i katteallergen, og allergikere kan derfor reagere på proteiner fra både katt og svin.

## Effekt
Allergien kan føre til alvorlige eller dødelige allergiske reaksjoner når svinekjøtt konsumeres.

## Se også
* Alfa-gal-allergi
* Fjærkreallergi

## Referanser
Nasima Razmyar

**Nasima Razmyar** (født 13. september 1984 i Kabul) er en finsk politiker for Finlands sosialdemokratiske parti. Hun har vært medlem av Finlands riksdag fra 2015 til 2017 og igjen siden 2023.

## Referanser


## Eksterne lenker
*
Märthaskolen (Norge)

**Märthaskolen** var en syskole som ble opprettet i Oslo i 1929 av Else Mølbach-Thellefsen. Foretaket var en kombinert syskole og syatelier.

Märthaskolen har blitt beskrevet som en «syskole for bemidlede unge damer», og stod under kronprinsesse Märthas beskyttelse. Skolen holdt til i Oslo sentrum på toppen av forretningsgården med adressen Karl Johans gate 41/43 – der kjøpesenteret Paleet senere ble etablert.

## Bakgrunn og oppstart
Else Mølbach-Thellefsen var datter av generalkonsul Johan Mølbach-Thellefsen og Lila f. Heiberg.

Foretaket som Mølbach-Thellefsen startet i 1929 var et søsterforetak til den svenske Märthaskolen, som ble etablert i Stockholm i 1927 med den svenske prinsesse Märtha som beskytter. I 1929 hadde Märtha blitt kronprinsesse i Norge, og Else Mølbach-Thellefsen hadde vært med på å sy brudekjolen til det kongelige bryllupet. Hun fikk den nye kronprinsessens tillatelse til å bruke navnet «Märtha-skolen».

Else Mølbach-Thellefsen giftet seg i 1935 med forretningsmannen og politkeren Rolf Stranger, som med årene ble ordfører i Oslo i flere perioder.

## Märthaskolen og La Boutique
Fra 1953 bestod styret for A/S Märthaskolen av ekteparet Else og Rolf Stranger, deres datter Adele Lerche og Else Blich. Senere opprettet styret for Märthaskolen også en forretning med damekonfeksjon, kalt «La Boutique», som ble drevet av Adele Lerche og Else Blich.

## Referanser
Superligaen (Serbia) 2023–2024

**SuperLiga 2023–2024**, var den 18. sesongen av serbisk topp divisjon, siden etableringen i 2006. Sesongen begynte 29. juli 2023 og avsluttet 25. mai 2024. Regjerende mestere Røde stjerne forsvarte tittelen og vant sitt 10. seriemesterskap.

## Klubbinfo

## Ordinær sesong
### Tabell

### Resultattabell

## Mesterskaps sluttspill
### Tabell

### Resultattabell

## Nedrykks sluttspill
### Tabell

### Resultattabell

## Nedrykks kvalifisering

*Tekstilac* vant 2&ndash;1 sammenlagt og rykket opp til Superligaen 2024–2025.

*Železničar* vant 4&ndash;1 sammenlagt og beholdt plassen.

## Referanser
Forvandling gjennom tilnærming

**Forvandling gjennom tilnærming** (tysk: *Wandel durch Annährung*) er et sitat av den tyske journalist og politiker Egon Bahr fra 1963. Sitatet ble et sinnbilde på den såkalte *Ostpolitik* (tysk for østpolitikk). Ostpolitikk ble utviklet av Willy Brandt og Bahr selv, og gikk ut på avspenning og tilnærming til det daværende Øst-Tyskland (DDR). 

Regjeringen i vest hadde forbeholdt seg retten til å representere det tyske folk alene, og viste til at den var den eneste demokratisk valgte regjering på tysk jord. Dette gjaldt i motsetning til regjeringen i DDR (Øst-Tyskland). Synspunktet ble konkretisert gjennom Hallsteindoktrinen. Bahr og Brandt ønsket isteden å nærme seg Øst-Europa, herunder DDR. 

Bahr viste senere til at tankegodset bak formuleringen og begrunnelsen for den, var et utsagn fra president John F. Kennedy om at når status quo skal endres, må man først akseptere at status quo faktisk består. Vesttyskerne måtte akseptere at DDR fortsatt ville eksistere, dersom de skulle kunne endre det. Man måtte ha en tro på at den demokratiske verden i lengden ville være den sterkeste, og at den ville tåle kontakt med den andre, ikke-demokratiske part. 

Bahr og Brandt hadde lenge samarbeidet om den talen Brandt skulle holde i Det evangeliske akademi i Tutzing i Bayern i juni 1963. Brandt skulle da introdusere den nye politikken som han og Bahr hadde samarbeidet om*.* Bahr skulle etter planen tale etter Brandt.

Dagen før Brandts tale ble Bahr likevel bedt om et skriftlig diskusjonsinnlegg for seminaret. I dette skriftlige innlegget brukte han begrepet *forvandling gjennom tilnærming*, og røpte dermed politikken. Ytterligere en medarbeider brukte uttrykket som overskrift i fremstillingen.

Bahrs diskusjonsinnlegg slapp ut før Brand talte. Det fikk stor oppmerksomhet og tilsvarende kritikk. Brandt konstaterer i sine erindringer at Bahr stjal showet fra ham, for det var han som skulle ha introdusert den nye politikken. Men han slo også fast at Bahr til gjengjeld også fikk all den kritikken som var ment for Brandt selv. Herbert Wehner kalte det for «'bahre' tull» («bahrer» Unsinn). Brandt stilte seg noe kritisk til det konkrete uttrykket Bahr hadde brukt. Det kunne misforstås dithen at de tenkte seg en forvandling i retning av det kommunistiske system, og det var ikke meningen. Forvandlingen skulle skje på motsatt side.

## Referanser
Fjærkreallergi

**Fjærkreallergi** er IgE-basert matintoleranse mot kjøtt fra fjærkre (vanligvis kylling og kalkun) hvor kroppen utløser en immunreaksjon og blir overbelastet med immunoglobulin E (IgE)-antistoffer.

Det kan oppstå sammen med eggallergi, men opptrer oftere uten allergi mot fjerkræegg. En studie fant at ikke kylling, men bare kalkunekjøtt er den primære årsaken til allergiske reaksjoner, mens andekjøtt, fasankjøtt og gåsekjøtt forårsaker mildere reaksjoner eller ingen symptomer.

## Symptomer
Symptomene ligner på andre former for allergier og oppstår etter inntak av allergenet. Symptomer kan inkludere magekramper, quinckes ødem, generalisert elveblest og strammhet i brystet. 

## Utbredelse
Allergi mot fjærkrekjøtt er sjeldent og lite dokumentert. Epidemiologiske data er ukjente. Svært alvorlige tilfeller har blitt dokumentert. En studie fra 2016 fant bare 16 tilfeller av tidligere publikasjoner om fjerkrækjøttallergi, pluss ytterligere 28 tilfeller som ble analysert i studien.

## Se også
* Alfa-gal-allergi
* Allergi mot svin og katt

## Referanser
Märthaskolen (Sverige)

**Märthaskolan** var et motehus og en syskole i Stockholm som var i drift mellom 1927 og 1975. Märthaskolan ble etablert av grevinne Marg von Schwerin, som tidligere hadde vært lærer på Femina sömnadsskola og arbeidet som mote- og mønsterekspert i det svenske ukebladet *[[Idun (svensk ukeblad)|Idun]]*. Skolen ble opprettet med støtte fra prinsesse Märtha (som to år senere ble kronprinsesse av Norge) samt fra Margareta Lindström, som var von Schwerins venninne og kollega i bladet *Femina*.

Skolen utdannet syersker og skreddere spesifikt i finere dameskredderi. Skolen ble oppkalt etter prinsesse Märtha, som var svært interessert i mote og ga tillatelse til å bruke hennes navn på betingelse av at hun skulle ha fullt innsyn i alt som angikk virksomheten. Den svenske Märthaskolan ble en av de få foretakene i svensk historie som har skapt haute couture.

Märthaskolan hadde en fransk avdeling som sydde opp klær etter originalmønstre fra Paris, og sammen med varemagasinet Nordiska Kompaniets (NK) «Franska damskrädderi» ble Märthaskolens franske avdeling det fremste moteforetaket i Sverige. Skolen hadde nære forbindelser med franske motehus som Dior, Chanel og Balenciaga.

I 1929 ble Märthaskolen i Stockholm kongelig hoffleverandør. Den svenske prinsesse Margaretha utdannet seg i dameskredderi ved Märthaskolen.

Skolen ble nedlagt i 1975, da eksklusive haute couture-plagg ble utkonkurrert av konfeksjonsindustrien.

Livrustkammaren viste i perioden 2011–2012 utstillingen *Kungligt Vintage*, der flere kreasjoner fra Märthaskolen var med.

## Se også
* Märthaskolen (Norge)

## Referanser


## Eksterne lenker
*
Kjøttallergi

**Kjøttallergi** kan vise til:

* Alfa-gal-allergi, allergi mot kjøtt fra pattedyr (unntatt apekjøtt eller genmodifisert kjøtt uten alfa-gal)
* Allergi mot svin og katt, kryssallergi hvor katteallergikere også blir allergiske mot svinekjøtt
* Fjærkreallergi, allergi mot kjøtt fra kylling, kalkun, med mer